kardosdrur/scandi-wiki huggingface dataset:
Atna Station

Atna Station (Atna stasjon) er en jernbanestation på Rørosbanen, der ligger ved byområdet Atna i Stor-Elvdal kommune i Norge. Stationen består af nogle få spor, to perroner, en stationsbygning med ventesal og et pakhus, der ligesom stationsbygningen er i rødmalet træ. Der er bus til Sollia og Folldal.

Stationen åbnede 17. oktober 1877 sammen med den sidste del af banen mellem Koppang og Røros. Den blev gjort fjernstyret og ubemandet 26 november 1991.

Den første stationsbygning blev opført til åbningen i 1877 efter tegninger af Peter Andreas Blix. Den brændte 30. juli 1934 og blev erstattet af en ny året efter tegnet af Gudmund Hoel og Bjarne Friis Baastad ved NSB Arkitektkontor.

Litteratur

Eksterne henvisninger 

Stationer på Rørosbanen
Etableret i 1877
Jernbanestationer i Hedmark
Hanestad Station

Hanestad Station (Hanestad stasjon) er en jernbanestation på Rørosbanen, der ligger ved bygden Hanestad i Rendalen kommune i Norge. Station har krydsningsspor og sidespor, to perroner og en stationsbygning i træ med ventesal. Stationen er en såkaldt kulturstasjon, hvor Kultur og Fritid i Hanestad sørger for servering og service på stationen.

Stationen åbnede 8. november 1877, tre uger efter at den sidste del af banen mellem Koppang og Røros blev taget i brug. Stationen blev gjort fjernstyret og ubemandet 26 november 1991.

Den første stationsbygning blev opført til åbningen i 1877 efter tegninger af Georg Andreas Bull. Den blev revet ned i 1965, året efter at den nuværende bygning tegnet af Magnus Hopland ved NSB Arkitektkontor stod klar.

Litteratur

Eksterne henvisninger

Noter 

Stationer på Rørosbanen
Etableret i 1877
Jernbanestationer i Hedmark
Miss Universe 2016

Miss Universe 2016 var den 65. Miss Universe konkurrence. Den blev afholdt 30. januar 2017 i Pasay (en del af storbyområdet Manila i Filippinerne. I konkurrencen deltog repræsentanter fra 86 lande og territorier fra hele verden. Vinderen blev franske Iris Mittenaere (født 25. januar 1993). 

Det var første gang i 63 år, at Frankrig modtog titlen og den første europæiske vinder siden Ruslands Oksana Fedorova vandt titlen ved Miss Universe 2002. 

Fra Danmark deltog Christina Mikkelsen.

Resultat

Placeringer

Deltagere 

86 deltagere deltog ved Miss Universe 2016: Alder, højde og hjemby er angivet. Bemærk, at hjemby ikke nødvendigvis er overensstemmende med fødeby.

Referencer

Eksternt link 
 Miss Universe Organization Officielt Website

2016
Begivenheder i 2017
Mari-Ann Klougart

Mari-Ann Klougart, født Bloch-Jørgensen (født 27. april 1947) er en dansk tennisspiller, der repræsenterede Danmark i seks holdkampe i Fed Cup i perioden 1972-74, og som har vundet 25 individuelle Danmarksmesterskaber i tennis, heraf fem i damesingle, 18 i damedouble og to i mixed double. Hun vandt den første titel som 18-årig i 1965, mens den sidste DM-titel blev vundet i 1977.

Fed Cup 

Mari-Ann Klougart repræsenterede Danmark i Fed Cup i seks holdkampe i perioden 1972-74. I de seks holdkampe spillede hun i alt syv kampe, hvori hun opnåede to sejre og fem nederlag, heraf en sejr og to nederlag i single samt en sejr og tre nederlag i double.

Internationale resultater

Double 

Turneringssejre

Nationale resultater 

Mari-Ann Klougart har vundet 25 individuelle Danmarksmesterskaber i tennis i perioden fra 1965 til 1977, heraf fem i single, 18 i damedouble og to i mixed double.

 Udendørs-DM i tennis
 Damesingle
  Guld (3): 1965, 1969, 1971.
 Damedouble
  Guld (8): 1966 (m. Pia Balling), 1967, 1968 (m. Milly Vagn Nielsen), 1969, 1972, 1973 (m. Gitte Ejlerskov), 1971 (m. Inge Christensen), 1974 (m. Anne-Mette Sørensen).
 Mixed double
  Guld (1): 1970 (m. Knud Erik Kundby Nielsen).

 Indendørs-DM i tennis
 Damesingle
  Guld (2): 1969, 1975.
 Damedouble
  Guld (10): 1966 (m. Pia Balling), 1968, 1969 (m. Milly Vagn Nielsen), 1970, 1976, 1977 (m. Dorte Ekner), 1971, 1972, 1973 (m. Gitte Ejlerskov), 1974 (m. Anne-Mette Sørensen).
 Mixed double
  Guld (1): 1971 (m. Knud Erik Kundby Nielsen).

Priser 
 Dansk Tennis Forbunds Landskampsnål (1965).

Kilder 
 Dansk Tennis Forbund - Historie
 ITF - Mari-Ann Klougart  
 Fed Cup - Mari-Ann Klougart

Noter 

Tennisspillere fra Danmark
Tennisspillere fra HIK Tennis
Anne-Mette Sørensen

Anne-Mette Sørensen (født 7. juli 1947) er en dansk tennisspiller, der repræsenterede Danmark i 21 holdkampe i Fed Cup i perioden 1972-82, og som vandt 26 individuelle Danmarksmesterskaber i tennis, heraf otte i damesingle, ni i damedouble og ni i mixed double. Hun vandt den første DM-titel i 1973 og den sidste i 1982.

Fed Cup 

Anne-Mette Sørensen repræsenterede Danmark i Fed Cup i 21 holdkampe i perioden 1972-82. I de 21 holdkampe spillede hun i alt 31 kampe, hvori hun opnåede 11 sejre og 20 nederlag, heraf syv sejre og 14 nederlag i single samt fire sejre og seks nederlag i double.

Efter sin aktive karriere var Sørensen kaptajn for holdet indtil 1991.

I 2017 blev Anne-Mette Sørensen og Tine Scheuer-Larsen som de eneste danskere tildelt den nyligt indstiftede Fed Cup Commitment Award, fordi de begge havde spillet mindst 20 Fed Cup-holdkampe i World Group.

Internationale resultater

Double 

Turneringssejre

Nationale resultater 

Anne-Mette Sørensen har vundet 26 individuelle Danmarksmesterskaber i tennis i perioden fra 1973 til 1982, heraf otte i single, ni i damedouble og ni i mixed double.

 Udendørs-DM i tennis
 Damesingle
  Guld (3): 1973, 1979, 1980.
 Damedouble
  Guld (5): 1974 (m. Mari-Ann Klougart), 1975, 1976 (m. Helle Sparre Viragh), 1981, 1982 (m. Tine Scheuer-Larsen).
 Mixed double
  Guld (3): 1975 (m. Ole Monberg), 1978 (m. Christian W. Larsen), 1982 (m. Steen Dannisgård).

 Indendørs-DM i tennis
 Damesingle
  Guld (5): 1973, 1974, 1976, 1977, 1981.
 Damedouble
  Guld (4): 1974 (m. Mari-Ann Klougart), 1975 (m. Anne Grete Qvist), 1981, 1982 (m. Tine Scheuer-Larsen).
 Mixed double
  Guld (6): 1973 (m. Niels Knudsen), 1974, 1975 (m. Tom Christensen), 1976, 1980, 1981 (m. Ole Monberg).

Med sine 26 titler er Anne-Mette Sørensen den sjettemest vindende kvinde ved DM i tennis, kun overgået af Vera Johansen (53 titler), Hilde Sperling (51), Tine Scheuer-Larsen (44), Lisa Gram Andersen (42) og Else Støckel (39).

Priser 
 Dansk Tennis Forbunds Landskampsnål (tildelt i 1972).
 ITF Award for Services to the Game (tildelt i 1990).
 Fed Cup Commitment Award (tildelt i 2017).

Kilder 

 Dansk Tennis Forbund - Historie
 Dansk Tennis Forbund - Hædersbevisninger
 ITF - Anne-Mette Sorensen  
 Fed Cup - Anne-Mette Sorensen

Noter 

Tennisspillere fra Danmark
Tibets opløsning

Tibets opløsning er en periode i tibetansk historie i det 9. og 10. århundrede. I denne æra faldt den politiske centralisering af det tidligere tibetanske imperium efter en borgerkrig mellem Yumtän (Yum brtan) og Ösung ('Od-srung). Perioden blev domineret af oprør mod resterne af det tibetanske imperialt tibetum og fremkomsten af regionale krigsherrer.

Borgerkrig og nedgangen i kejserlige Tibet 

Den sidste kejser for det samlede tibetanske imperium, Langdarma, blev myrdet i 842-846, enten af en buddhistisk eremit eller en munk ved navn Pelgyi Dorje af Lhalung. Mordet efterlod to mulige arvinger, Yumtän og Ösung, til at kæmpe om tronen, hvilket førte til en borgerkrig. Efterfølgerne af Osung kontrollerede regionen Ngari, mens Yumtänens efterfølgere kontrollerede Ü-regionen. Sønnen af Ösung var Pälkhortsän (Dpal 'khor brtsan) (865-895 eller 893-923), der ville blive fader til to sønner, Trashi Tsentsän (Bkra shis brtsen brtsan) og Thrikhyiding (Khri Khyi Lding), også kaldet Kyide Nyigön (Skyid lde nyi ma mgon) i nogle kilder. Thrikhyiding migrerede til den vestlige tibetanske region af øvre Ngari (Stod Mnga ris) og giftede sig med en kvinde af høj central tibetansk adel, med hvem han grundlagde et lokalt dynasti. Denne borgerkrig svækkede det tibetanske monarkis politiske autoritet , der opløste Tibet i separate stammer og små kongeriger.

Opstand og krigsherrer 

Opløsningen af et centraliseret imperium tillod tibetanske bønder, utilfredse med den politiske uro, at rebellere mod regionale regeringer. Disse oprør splittede kejserlig Tibet i en lang række separate, autonome kongeriger, som hver blev styret af en lokal krigsherre.  Krigsherrerne kæmpede konstant for politisk dominans ved hjælp af private hære og militære fæstninger. Mellem 842 og 1247 havde ingen central myndighed kontrol over Tibet. Perioden sluttede med den mongolske erobring af Tibet og det efterfølgende Yuan-styre over Tibet.

Traditionelle regnskaber for perioden fokuserer på religion. Fragmentationsalderen er skildret som et lavt punkt i udviklingen af tibetansk buddhisme, med den buddhistiske klosterorden truet med forfølgelse og eksil. Kloster-buddhismen skal angiveligt kun have overlevet i Amdo, som i høj grad var domineret af ikke-tibetanske folk og ikke skulle blive erobret af en tibetansk politiker indtil det 10. århundrede.

Ifølge annalerne flygtede tre munke under Langdarmas styre til Dantig-bjerget i Amdo. Deres discipel Muzu Selbar (Wylie: mu zu gsal 'bar), senere kendt som læreren Gongpa Rapsel (Wylie: dgongs pa rab gsal, 953-1035 ), var ansvarlig for fornyelsen af buddhismen i det nordøstlige Tibet. Eleverne af Rapsal siges at have vendt tilbage til Ü-Tsang, hvor de genindførte klosterbuddhisme. Moderne historikere anfægter traditionelle synspunkter om tiden og argumenterer for, at buddhismen faktisk var udbredt i løbet af perioden, og at de regionale politiske myndigheder havde et nært forhold til buddhistiske klosterledere.

Noter

Litteratur 
 
 
 
 
 

Opløsning
Jens Ive

Jens Ive (født 4. december 1954) er en dansk politiker fra Venstre, der fra 2012 til 2021 var borgmester i Rudersdal Kommune.

Ive har været medlem af bestyrelsen i KL (Kommunernes Landsforening) siden 2014.

Referencer

Eksterne henvisninger 
 Jens Ives hjemmeside 

Borgmestre fra Venstre
Personer fra Rudersdal Kommune
Borgmestre i Danmark 2018-2021
Dorte Ekner

Dorte Ekner (født 2. maj 1951) er en dansk tennisspiller, der repræsenterede Danmark i 15 holdkampe i Fed Cup i perioden 1973-82, og som har vundet 25 individuelle Danmarksmesterskaber i tennis, heraf seks i damesingle, 11 i damedouble og otte i mixed double. Hun vandt den første titel som 15-årig i 1967, mens den sidste DM-titel blev vundet i 1980.

Det bedste internationale resultat opnåede Ekner i Australian Open 1978, hvor hun nåede kvartfinalen i singleturneringen.

Internationale resultater

Grand slam-resultater 

Dorte Ekner har deltaget i to grand slam-turneringer: Australian Open 1973 og 1978.

I 1973 tabte hun i første runde af singleturneringen til Marion Proisy med 4-6, 4-6, mens hun i doubleturneringen sammen med franskmanden Nathalie Fuchs nåede frem til anden runde, hvor de tabte til briterne Lesley Charles og Glynis Coles med 4-6, 3-6, efter at have slået et sydkoreansk par i første runde.

I 1978 blev Fed Cup afviklet i Melbourne, og tre uger senere blev Australian Open 1978 spillet samme sted, hvor Ekner i singleturneringen først spillede sig igennem kvalifikationen og derefter i hovedturneringen sensationelt spillede sig frem til kvartfinalen, hvor hun blev slået af den senere vinder af mesterskabet, værtslandets Chris O'Neil, med 5-7, 1-6. I doublemesterskabet dannede hun par med Birgitte Hermansen, men danskerne tabte i ottendedelsfinalen til andenseedede Cynthia Doerner og Kym Ruddell fra Australien med 3-6, 2-6.

Double 

Turneringssejre

Fed Cup 

Dorte Ekner repræsenterede Danmark i Fed Cup i 15 holdkampe i perioden 1973-82. I de 15 holdkampe spillede hun i alt 26 kampe, hvori hun opnåede ni sejre og 17 nederlag, heraf fire sejre og syv nederlag i single samt ni sejre og 17 nederlag i double.

Nationale resultater 

Dorte Ekner har vundet 25 individuelle Danmarksmesterskaber i tennis i perioden fra 1967 til 1980, heraf seks i single, 11 i damedouble og otte i mixed double.

 Udendørs-DM i tennis
 Damesingle
  Guld (3): 1977, 1978, 1979.
 Damedouble
  Guld (4): 1977 (m. Helle Sparre Viragh), 1978, 1979, 1980 (m. Birgitte Hermansen).
 Mixed double
  Guld (5): 1972, 1973, 1974, 1979 (m. Lars Elvstrøm), 1980 (m. Finn Christensen).

 Indendørs-DM i tennis
 Damesingle
  Guld (3): 1978, 1979, 1980.
 Damedouble
  Guld (7): 1967 (m. Pia Balling), 1970, 1976, 1977 (m. Mari-Ann Klougart), 1978, 1979, 1980 (m. Birgitte Hermansen).
 Mixed double
  Guld (3): 1977, 1978, 1979 (m. Lars Elvstrøm).

Priser 

 Dansk Tennis Forbunds Landskampsnål (1967)
 Dansk Tennis Forbunds Lederpris (1994)

Privatliv 

Dorte Ekner er uddannet laborant og har arbejdet på Det Nationale Forskningscenter for Arbejdsmiljø siden 1984.

Kilder 

 Dansk Tennis Forbund - Historie

Noter 

Tennisspillere fra Danmark
Tennisspillere fra HIK Tennis
Camilla Stampe

Camilla Stampe (født 5. maj 1985 i København) er en dansk journalist, forfatter, redaktør og tv-vært. Hun er ansat som politisk reporter og politisk analytiker hos TV2.

Hun blev i 2011 uddannet cand.public. i journalistik fra Syddansk Universitet, og har blandt andet arbejdet som journalist på Dagbladet Information i perioden 2011-2012 og som debatredaktør på Politiken fra 2012 til 2013.

I perioden 2013-2021 har Stampe været ansat hos Danmarks Radio. Efter et år i jobbet på Politiken blev hun ansat som tilrettelægger på Vogternes Råd, der sendtes på DR2 med Ane Cortzen som vært. Fra 2015 til 2017 har hun været redaktør på talkshowet Vi ses hos Clement på DR2, og fra den 1. januar 2018 ansattes hun som vært på tv-programmet Detektor sammen med journalist Kristoffer Eriksen.

I juni 2021 rykkede Camilla Stampe til TV2's christiansborgredaktion, hvor hun dækker dansk politik.

 I 2022 fødte hun datteren Barbara.
 I 2011 udgav hun bogen Piratjagt - Kampen om menneskeliv og millioner.

Referencer 

Journalister fra Danmark
Groß Polzin

Groß Polzin er en by og kommune i det nordøstlige Tyskland, beliggende i Amt Züssow i den nordlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Groß Polzin er beliggende 10 kilometer nordvest for Anklam og 14 km øst for Gützkow. I den østlige del af kommunen løber Bundesstraße B 109. Mod syd i kommunen danner floden Peene kommunegrænsen, og der er færge ved Stolpmühl til Stolpe.

I kommunen ligger ud over Groß Polzin, landsbyerne :
 Klein Polzin
 Konsages
 Pätschow
 Quilow
 Stolpmühl
 Vitense

Nabokommuner 

Nabokommuner er: Schmatzin mod nord, Klein Bünzow mod nordøst, Ziethen mod øst, Stolpe an der Peene mod syd, Neetzow-Liepen mod sydvest og byen Gützkow mod vest.

Eksterne kilder og henvisninger 

 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Züssow
Byer i Kreis Vorpommern-Greifswald
Musikdirektør

Titlen musikdirektør forekommer mange steder i musiklitteraturen. Den har været brugt i mange lande, og  i et land som Danmark har titlen "Musikdirektør" meget forskellig betydning: 1) i byen og på landet, 2) i Jylland og i København, 3) omkring 1850'erne, hvor titlen begyndte at blive almindelig i Danmark og 4) efter 1900, indtil den gik af brug omkring 1950'erne.

Eksempler 
D.T.S. Bjerregaard og Nicolaj Christian Jensen Kjær er eksempler på danske musikdirektører fra Kjellerup, Midtjylland. Se beskrivelserne fra Vor Tids Danske Musikere og Tonekunstnere på Saugmann Bjerregaards Fonds hjemmeside.

Yderligere læsning 
Vor Tids Danske Musikere og Tonekunstnere, Forlaget Vort Land, København, 1937. I bogen er der over 100 beskrivelser af Musikdirektører over hele Danmark.

Dansk Musiker Forbund Herning - 100 år. Artiklen omhandler bl.a. Musikdirektører i Herning, bl.a. Sophus Nielsen.

Musik gennem 100 år, Dansk Musiker Forbund, Randers. Flere artikler handler om musikdirektører i Randers, bl.a. Søren Telling.

Se også
Dansk Musiker Forbund

Referencer 

Klassisk musik
Folkemusik
The KillerHertz

The KillerHertz er et dansk rockband, som blev stiftet i starten 2011 i Kastrup på Amager af barndomsvennerne Thomas Trold (vokal/guitar) og Kent KillerHertz (trommer).

Karriere 
Bandet blev stiftet i Kastrup i foråret 2011.

I 2014 udgav bandet deres første studiealbum kaldet  A killer anthem, som blev optaget i Earplug Studio og senere mixet og masteret af producer Flemming Rasmussen, som er kendt for sit arbejde med blandt andet Metallica. Albummet blev tildelt tre stjerner af GAFFAs anmelder og mente, at bandet "spiller godt sammen, skriver nogle solide riff og har god forståelse for den helt basale kunst at skrive sange", samtidig med at guitararbejdet blev fremhævet. Til gengæld blev det påpeget, at albummet minder uforholdsmæssigt meget om Megadeth, men at de "[...] dog ikke [kan, red.] matche forbilledernes klasse".

I 2017 udgav The KillerHertz deres andet album A mirror’s portrait, igen optaget i Earplug Studio og igen mixet og masteret af Flemming Rasmussen. 

I slutningen af maj 2020 udgav bandet albummet Innocent Sinners på NoizGate Records.

Medlemmer 
 Thomas Trold - Forsanger, rytmeguitar ( 2011–nu )
 Kent KillerHertz - Trommer, percussion ( 2011–nu )
 Jonas Roxx - Lead guitar ( 2019–nu )
 Jakob Nielsen - bas (2020-nu)

Tidligere medlemmer 
 Tais Pedersen - Lead guitars (2011-14)
 Stefan "Staff" Sørensen - Bas (2012-2014)(2018-2020)
 Rune Gregersen - Bas (2014-2015)
 Phong Le Duc - Lead guitar (2014-2019)

Diskografi 
 A killer anthem (2014)
 A mirror's portrait (2017)
 Innocent Sinners (2020)

Referencer

Eksterne henvisninger 
 Facebook

Rockgrupper fra Danmark
Musikgrupper fra 2011
Vænget

Vænget er en bygning fra 1902 i Sorø. Den blev bygget af amtmand Anton Groothoff (1847-1923) som amtmandsbolig, hvilket den fungerede som til 1925 hvor den blev købt af Sorø Akademi som bolig for alumner fra mellemskolen. Efter nedlæggelen af alumnatet i 1973 blev bygningen brugt til administration for Stiftelsen Sorø Akademi. Fra 2005 er der i stueetagen opstillet en udstilling af Hauchs Physiske Cabinet som er en samling af fysiske og kemiske apparater samlet omkring 1800 af Adam Wilhelm Hauch.

Bygningen blev brugt ved filmatiseringen i 1995 af Kun en pige efter Lise Nørgaards erindringsbog af samme navn.

Noter

Eksterne henvisninger

 Hauchs Physiske Cabinet hos Stiftsor.dk, Stiftelsen Sorø Akademi


Bygninger, konstruktioner og anlæg i Sorø Kommune
Etableret i 1902
Adam Fischer (billedhugger)

Kaj Adam Mathiessen Fischer (født 28. juli 1888 i København, død 18. januar 1968 i Ordrup), var en dansk tegner og skulptør. Han giftede sig 2. marts 1915 med maleren Ellen Fischer (1889-1966).

Uddannelse og levned 
Adam Fischer var søn af kreaturkommissionær Conrad Fredrik Fischer og Eva Alexandria Mathiessen. Han var elev på Vermehrens tegneskole i København, og studerede på Kunstakademiet i København 1908-13. Fra 1913-33 opholdt han sig i Frankrig, og gik på André Lhotes tegneskole i Paris 1917-18. Fra 1926-27 underviste han på den Lena Börjesons kunstskole Académie Scandinave, også kaldt Maison Watteau, i Paris. Adam Fischer var her bl.a. lærer for den danske billedhugger Astrid Noack, og kom også at være en betydelig inspirationskilde for mange af de svenske kunstnere der opholdte sig i Paris i perioden. Han var gift med maleren Ellen (Eline) Fischer (1889-1966).

Han fik Eckersbergmedaljen i 1936 for busten Eva la Cour, Thorvaldsenmedaljen 1950 og Prins Eugen-medaljen 1960.

Værker i udvalg 
 Portrætbuste af Nils Möllerberg (1923), bronze, Statens Museum for Kunst i København
 Portrætbuste af Astrid Noack (1928), bronze, Louisiana kunstmuseum i Humlebæk
 Portrætbuste af Otte Skjold (1931), terrakotta
 Græsk pige med stor krukke (1939), bronze, Københavns Maskinmesterskole, København
 Alspigen (1946), bronze, fontæne på Rådhustorvet i Sønderborg (opstillet 1951). En kopi af hovedfiguren, Pomona, findes ved Skissernas Museum i Lund.
 Pige med parasoll, bronze, opstillet 1957, Vâstertorp, Stockholm, også i Skärholmen og på Spånga torv i samme by
 Mindesmærke over indenrigsminister Ove Rode (fra 1936-38), fransk Euville-kalksten, Ove Rodes Plads i København
 Ung pige fra Kreta (1942-52), keramik, flere versioner, blandt andet på Statens Museum for Kunst i København
 Pige der spejler sig (1946), bronze, Østergade i Holstebro

Litteratur 
 Erik Zahle:Adam Fischer, Stockholm 1941
 Lena Börjeson: Mitt livs lapptäcke - ett liv bland konstnärer i sekelskiftets Stockholm, i Paris och på Fjällgatan, Proprius, Stockholm 1974, 
ISBN191-7118-204-7

Galleri

Eksterne henvisninger

Kilder

Noter 

Billedhuggere fra Danmark
Tegnere fra Danmark
Modtagere af Eckersberg Medaillen
Modtagere af Thorvaldsen Medaillen
Personer i Kraks Blå Bog (afdøde)
Christos Tsiolkas

Christos Tsiolkas (født 1965) er en australsk forfatter med græsk baggrund. Han fik sin debut i 1995 med romanen Loaded, som senere blev filmatiseret under titlen Head On (1998), og opnåede sit internationale gennembrud med sin fjerde roman Lussingen (org.-titel The Slap, 2008, filmatiseret som miniserie i 2011).

Tsiolkas er homoseksuel og søn af græske indvandrere, som kom til Australien i 1940’erne. Begge forældre var fabriksarbejdere, men de opmuntrede sønnens interesse i litteratur og film og sørgede senere for, at han fik en uddannelse på universitetet i Melbourne. Forfatterens baggrund kommer til udtryk i hans værker, der ofte har et selvbiografisk præg, da de indeholder karakterer, der prøver at finde fodfæste i det moderne Australien, ligesom de tit omhandler kulturelle konflikter. Gennem sine romaner og teaterstykker er Tsiolkas blevet en vigtig stemme i debatten om de sociale udfordringer, som gør sig gældende i Australien i dag.

Lussingen er den eneste af Tsiolkas’ romaner, der er blevet oversat til dansk. Den handler om otte forskellige hovedpersoner og deres reaktioner på en episode til en grillfest, hvor et barn får en lussing af en voksen. Romanens emner er hykleri, egoisme, intolerance og kulturelle tabuer.

Bibliografi

Bøger 
 Loaded (1995) 
 Jump Cuts (sammen med Sasha Soldatow, 1996) 
 The Jesus Man (1999) 
 The Devil's Playground (2002) 
 Dead Europe (2005) 
 The Slap (2008). Dansk: Lussingen (Møller Forlag, 2012) 
 Barracuda (2013) 
 Merciless Gods (2014)

Teater 
 Who's Afraid of the Working Class? (sammen med Andrew Bovell, Melissa Reeves og Patricia Cornelius, 1999, filmatiseret som Blessed)
 Elektra AD (1999)
 Viewing Blue Poles (2000)
 Fever (sammen med Andrew Bovell, Melissa Reeves og Patricia Cornelius, 2002)
 Dead Caucasians (2002)
 Non Parlo di Salo (sammen med Spiro Economopoulos, 2005)
 The Hit (sammen med Netta Yashin 2006)

Filmmanuskripter 
 Thug (med Spiro Economopoulos, 1998)
 Saturn's Return (2000)

Priser og udmærkelser 
 2006 – Age Fiction Prize
 2006 – Melbourne Best Writing Award
 2009 – Commonwealth Writers’ Prize
 2009 – Victorian Premier’s Literary Award for Fiction
 2009 – Australian Literature Society Gold Medal

Eksterne henvisninger 

 Christos Tsiolkas' hjemmeside
 Forfatterwebs side om Christos Tsiolkas
 Møllers forlag: Lussingen

Forfattere fra Australien